Туризам Србије

**Туризам** је везан је за путовања и привремени боравак људи изван места њиховог боравка, у циљу одмора, разоноде, лечења, образовања итд. Особе које учествују у туристичким путовањима називају се **туристи**. За Србију највећи значај имају културни, бањски и сеоски туризам.

У Србију долазе и бројни туристи привучени изузетним културно-историјским споменицима, међу којима највећи значај имају средњовековни манастири. Двадестак српских манастира заштићени су као културна добра од изузетног значаја, с тим да се Грачаница, Дечани, Пећка патријаршија, Сопоћани и Студеница налазе и на Листи светске културне баштине. Туристи долазе да виде манастире као владарске задужбине, да уживају у лепоти њихових цркви, икона и фрески, што све спада у тзв. **културни туризам**.

Србија има све услове за развој **сеоског туризма**: чисту природу, очувана села и сеоске обичаје, и гостопримљиве људе. Уморни од напорног живота у граду, туристи долазе у села ради чистог ваздуха и здраве хране, да би се одморили у чистој природи, сакупљали лековито биље и гљиве; пешачили или учестовали у пољским радовима заједно са домаћинима. Позната туристичка села у Србији су, на пример, Сирогојно, Мокра Гора, Борач и Коштунићи.

Србија је богата минералним изворима око којих су настале бање и развио се **бањски туризам**. У бање долазе многи туристи из Србије и иностранства ради опоравка, лечења разних болести или због рекреације. Од четрдесетак бања, довољно је поменути Врњачку бању, Сокобању, Пролом бању и Бању Ковиљачу.

**Манифестациони туризам** чине традиционални годишњи фестивали у Србији који привлаче све већи број домаћих и иностраних туриста. Такo, на пример, Драгачевски сабор трубача у Гучи, летњи музички фестивал Exit у Новом Саду, Фестивал пива у Београду и Гитаријада у Зајечару годишње укупно привуку око милион и по посетилаца.

Србију сваке године посети скоро милион и по страних туриста, а укупан приход од туризма је близу милијарду евра. Међутим, процењује се да Србија само од сеоског туризма може остварити приходе и од неколико милијарди евра.

**1.** Који облици туризма су најзаступљенији у Србији: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**2.** Који су најпознатији српски средњовековни манастири? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.** Која су најпознатија српска села по сеоском туризму? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.** Најзначајније бање у Србији су: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.** Спој музичке фестивале са градовима у којима се одржавају:

 Гитаријада Драгачевски сабор трубача Exit Фестивал пива

 Гуча Зајечар Београд Нови Сад

**6.** Који су, по твом мишљењу, разлози зашто Србија не остварује веће прихове од туризма?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7.** Која си туристичка места у Србији посетио? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_